วอลุ่มปริศนาดัน CRANE ดีดบวก 4% ซื้อขายภาคเช้าทะลุ 41 ลบ.
วอลุ่มปริศนาดัน CRANE ดีดบวก 4% ซื้อขายภาคเช้าทะลุ 41 ลบ.
วอลุ่มปริศนาดัน CRANE ดีดบวก 4% ซื้อขายภาคเช้าทะลุ 41 ลบ.
22 ม.ค. 2564

ผู้สื่อข่าวรายงานว่า ราคาหุ้น บริษัท ชูไก จำกัด (มหาชน) หรือ CRANE ล่าสุด ณ เวลา 11.51 น. อยู่ที่ระดับ 1.64 บาท ปรับตัวขึ้น 0.06 บาท หรือ 3.80% ด้วยมูลค่าการซื้อขาย 41.23 ล้านบาท

โดยราคาหุ้น CRANE ปรับตัวขึ้นอย่างมีนัยสำคัญ ขณะที่มูลค่าการซื้อขายเข้ามาอย่างหนาแน่นช่วงเช้าสูงถึง 41 ล้านบาทจากมูลค่าการซื้อขายเฉลี่ยเพียงวันละ 5-20 ล้านบาท
อนึ่ง CRANE ดำเนินธุรกิจให้บริการยกเคลื่อนย้ายและประกอบติดตั้ง เครื่องจักร และวัสดุหรืออุปกรณ์ที่มีขนาดใหญ่ เป็นตัวแทนจำหน่ายรถเครนใหม่ ยี่ห้อ XCMG จากประเทศสาธารณรัฐประชาชนจีน แต่เพียงผู้เดียวในประเทศไทยจำหน่ายเครื่องจักรกลหนักใช้แล้วคุณภาพดี สำหรับงานก่อสร้าง การยกและขนย้าย รวมถึงการขนส่งให้บริการซ่อม และจำหน่ายอะไหล่ สำหรับเครื่องจักรกลหนักทั้งใหม่และใช้แล้ว ให้บริการรับเหมางานก่อสร้างงานฐานราก เสาเข็มเจาะ ให้บริการงานขนถ่ายสินค้า ด้วยเครื่องจักรกลหนัก ในกิจการท่าเทียบเรือบ้านนาเกลือ อำเภอกันตัง จังหวัดตรัง